બધી વાદલડીઓ પવનદેવને ઘેરી વળી. સૂરજદાદાને બોલાવો, કાં તો અમને સૂરજદાદાની પાસે લઈ જાવ. એમના પગે રાહત થઈ કે નહીં એ જોવા જવાનું મન થયું છે. એ અત્યારે હેમખેમ છે કે નહીં એ જાણવા આતુર છીએ. પવનદેવે દોડીને વાત કહી સૂરજદાદાને. સૂરજદાદા તો આવી પહોંચ્યા વાદલડીઓ પાસે, બધી વાદલડીઓ એમને વળગી પડી અને એમના પગે પડી. સૂરજદાદાના પગે ચીરા પુરાઈ ગયા હતા. લીલાછમ અને તરોતાજા પગ જોઈ વાદલડીઓ પૂછી બેઠી, ‘હેં દાદા... અમે વરસીએ તો જ તમારા પગને રાહત મળે?’ પવનદેવ એવું કહેતા હતા, ને તમે પણ તે દિવસે એવું બોલતા હતા, વાત સાચી?